Βαλδουίνος Γ΄ του Γκιν

Ο Βαλδουίνος Γ΄, γαλλ.: Baudoin III de Guînes (1198 – 1244) από τον Οίκο του Γκιν, ήταν Φλαμανδός ευγενής, κόμης του Γκιν. Κληρονόμησε την κατεστραμμένη από τον πόλεμο κομητεία του Γκιν, που τώρα βρίσκεται στη βόρεια Γαλλία, ενώ ο Φίλιππος Β΄ της Γαλλίας ήταν ακόμη στον θρόνο, και υπέστη τις συνέπειες τής επέκτασης τού γαλλικού κράτους από τον Φίλιππο Β΄. Είναι πλέον περισσότερο γνωστός ως μισθοφόρος ηγέτης στους Ουαλικούς Βάλτους, όταν προσλήφθηκε από τον Ερρίκο Γ΄ της Αγγλίας το 1233–1234. Οι οικογενειακοί δεσμοί με ιδιοκτησίες που κατείχε στην Αγγλία, ήταν μακροχρόνιοι.
μικρογραφία|Η σφραγίδα του Βαλδουίνου Γ΄, προσαρτημένη σε ένα διάταγμα του 1240.

 Νεανική ζωή 
Ήταν γιος του Αρνούλ Β΄, κόμη του Γκιν και της Βεατρίκης του Μπουρμπούρ, γεννημένος στο Αρντρ περίπου το 1198. Η Βεατρίκη και ο σύζυγός της βρίσκονταν σε αντίπαλες πλευρές κατά τη διάρκεια του Πολέμου του Μπουβέν, ή τουλάχιστον σε αντίθετες σκοπιμότητες. Η περίοδος αυτή χαρακτηρίστηκε από πολλαπλές εισβολές στην κομητεία, ιδιαίτερα από τον Ρινάλδο/Ρενώ Α΄ κόμη του Νταμαρτέν, και σοβαρές ζημιές από τον Φίλιππο Β΄ της Γαλλίας, με τον οποίο ο Αρνούλ Β΄ ήταν σύμμαχος.  Η Βεατρίκη πήρε τον Βαλδουίνο Γ΄ στη Φλάνδρα περίπου το 1214. Αργότερα, κατάφερε να συμφιλιωθεί με τον πατέρα του. 

Ο Βαλδουίνος Γ΄ διαδέχθηκε τον πατέρα του Αρνούλ Β΄ το 1220, σε ηλικία 22 ετών. Ήλθε σε διαμάχη με τη μητέρα του Βεατρίκη, η οποία απεβίωσε το 1224 στο Μπουρμπούρ.  Δέχτηκε επίθεση από τον Φερδινάνδο κόμη της Φλάνδρας, κατά την απελευθέρωσή του από τη φυλακή, όπου είχε παραμείνει για δώδεκα χρόνια περιορισμένος στο Λούβρο, από το 1214 και τη μάχη του Μπουβέν, όπου είχε αντιταχθεί στον Φίλιππο Β΄.   

Ο θείος του, Βαλδουίνος «Λε Κλερκ», δολοφονήθηκε το 1229. Η Μαρία κόμισσα του Ποντιέ, μεσολάβησε: ήταν συγγενής εξ αγχιστείας, καθώς και εγγονή του Λουδοβίκου Ζ΄ της Γαλλίας.  Την ίδια χρονιά, ο Βαλδουίνος Γ΄ συνόδευσε τον Φίλιππο Ουρεπέλ (Φίλιππο Α΄ κόμη της Βουλώνης) στην εκστρατεία του εναντίον του Θεοβάλδου Α΄ κόμη της Καμπανίας. Αυτό ισοδυναμούσε με πράξη εξέγερσης, εναντίον της Λευκής της Καστίλης, η οποία ενεργούσε ως αντιβασίλισσα του Λουδοβίκου Θ΄. Οι ηγέτες ήταν βαρόνοι από τη βόρεια Γαλλία, και ο Βαλδουίνος Γ΄ ήταν εξέχων ανάμεσά τους.  

 Εμπλέκεται στην Αγγλία 
Η σύνδεση των κομητειών με τα αγγλικά εδάφη ανάγεται στην Νορμανδική Κατάκτηση, και στις γαίες που παραχωρήθηκαν στον Ευστάθιο Β' κόμη της Βουλώνης. Ο σενεσάλης του, Αρνούλφος Α' του Αρντρ, έλαβε έξι φέουδα από τον Ευστάθιο, όλα εκτός από ένα στο Μπέντφορντσαϊρ.  Τουλάχιστον ένα από αυτά, το Στέβινγκτον, ανήκε στην οικογένεια του Βαλδουίνου Γ΄ από τον 12ο αι., και είχε περιέλθει στην κατοχή τού αδελφού του, Ροβέρτου.  Ο Βαλδουίνος Γ΄ δυσανασχετούσε με την μεταχείριση τού φέουδού του στο Νιούινγκτον κοντά στο Χάιθ στο Κεντ από τον Ούμπερτ ντε Μπεργκ, ο οποίος το είχε οικειοποιηθεί. 

Στο δεύτερο μισό του 1233, ο Βαλδουίνος Γ΄ ήταν ένας από τους οπαδούς του Πέτρου ντε Ρος, στη φατριακή διαμάχη που εναντίωσε τους ντε Ρος στους ντε Μπεργκ. Ανταμείφθηκε με μερικά από τα φέουδα του ντε Μπεργκ, και για ένα διάστημα ανέκτησε το Νιούινγκτον.   Ο Βαλδουίνος Γ΄ ενήργησε ως καστελάνος του κάστρου του Μόνμαουθ, στο όνομα τού Ερρίκου Γ΄ της Αγγλίας, με μία δύναμη Φλαμανδών μισθοφόρων.   Δέχτηκε επίθεση στις 25 Νοεμβρίου 1233 από τις δυνάμεις του Ρίτσαρντ Μάρσαλ, 3ου κόμη του Πέμπροκ. Μία περιγραφή των μαχών δόθηκε από τον Ρογήρο του Γουέντοβερ.
μικρογραφία|Ο Γουίλιαμ Μάρσαλ, 1ος κόμης του Πέμπροκ, ρίχνει από το άλογο τον Βαλδουίνο Γ΄ του  Γκίνες, κατά τη διάρκεια μίας κονταρομαχίας (jiust). Chronica Majora του Ματθαίου Παρί.

 Mετέπειτα ζωή 
αριστερά|μικρογραφία|Η Κομητεία του Γκιν.
Το 1238 ο Λουδοβίκος Θ΄ ίδρυσε την κομητεία του Αρτουά. Στο πλαίσιο των νέων ρυθμίσεων στα βορειοανατολικά, το Γκιν έγινε φέουδο του γαλλικού στέμματος.  Εκείνη τη χρονιά ο Βαλδουίνος Γ΄ υπηρέτησε στην Ιταλία, με τη δύναμη των αγγλικών και άλλων στρατευμάτων υπό τον Ερρίκο ντε Τρυμπλβίλ.  Η αδελφή του Βαλδουίνου, Μαώ, παντρεύτηκε τον Ούγο Ε΄ κόμη του Σαιν-Πολ, ως δεύτερη σύζυγός του, το 1241, έχοντας ως προίκα το μεγαλύτερο μέρος τού φέουδου τού Τουρκουέν. 

Ο Βαλδουίνος Γ΄ απεβίωσε το 1244  (ή το 1245 σε ορισμένες πηγές) και τον διαδέχθηκε ο γιος του Αρνούλ Γ΄ του Αρντρ. 

 Οικογένεια 
Ο Βαλδουίνος Γ΄ νυμφεύτηκε την Μαώ, κόρη του Γκιγιόμ ντε Φιέν και της Αγνής ντε Νταμαρτέν, η οποία ήταν κόρη τού Αλμπερίκ Β΄ του Νταμαρτέν και αδελφή τού αντιπάλου τού πατέρα του, Ρενώ Α΄. Απέκτησαν τέσσερα παιδιά.
 Αρνούλ Γ΄ κόμης του Γκιν.

Πρόγονοι

Γενεαλογία του Οίκου του Γκιν

 Σημειώσεις 

Κατηγορία:Οίκος του Γκιν